ປະທານ ສະພາຕ່ຳ ສຫລ ຄົນໃໝ່ ໃຫ້ສັນຍາວ່າ​ ຈະເລີ້ມຕົ້ນໃໝ່
ໃນຄຳປາໄສ ເທື່ອທຳອິດ ໃນຖານະປະທານ ສະພາຕ່ຳນັ້ນ ທ່ານ Ryan ກ່າວຕໍ່ບັນດາ ສະມາຊິກສະພາວ່າ ຈະບໍ່ມີການແກ້ແຄ້ນ ຫຼືຄິດໄລ່ບັນຊີຄືນໃດໆ.
ສະພາຕ່ຳສະຫະລັດ ໄດ້ເລືອກເອົາ ທ່ານ Paul Ryan ເປັນປະ ທານຄົນໃໝ່ໃນວັນພະຫັດວານນີ້ ຊຶ່ງເປັນມື້ທີ່ມີການສະຫລອງ ຢ່າງສຳຄັນ ມີຄວາມຫວັງສູງແລະມີຈິດໃຈແຫ່ງຄວາມເປັນເອກ ກະພາບ ທີ່ບໍ່ຄ່ອຍໄດ້ເຫັນກັນ ຢູ່ໃນສະພາຕ່ຳ ປະທານສະພາ ຕ່ຳເປັນຕຳແໜ່ງນຶ່ງທີ່ມີອິດທິພົນທີ່ສຸດໃນນະຄອນຫຼວງວໍຊິງຕັນ ແມ່ນເປັນບຸກຄົນທີສອງໃນເສັ້ນສາຍຂອງການສືບທອດອຳນາດ ຈາກທຳນຽບຂາວ ຖ້າຕຳແໜ່ງປະທານາທິບໍດີ ແລະຮອງປະທາ ນາທິບໍດີຫາກຫວ່າງລົງ ທ່ານ Ryan ທີ່ມີອາຍຸ 45 ປີ ແມ່ນເປັນດາວຮຸ່ງ ຂອງພັກຮີພັບ ບລີກັນຈາກລັດວິສຄັນຊິນ ແລະເປັນບຸກຄົນ ທີ່ມີອາຍຸນ້ອຍທີ່ ສຸດທີ່ໄດ້ເຂົ້າກຳແໜ່ງປະທານສະພາຕ່ຳໃນຮອບ 100 ກວ່າປີ ທ່ານ Ryan ແມ່ນເຮັດວຽກກ້າວຂຶ້ນມາທີລະຂັ້ນ ໂດຍເຄີຍຮັບໜ້າທີ່ເປັນຜູ້ຊ່ອຍທາງດ້ານ ນິຕິບັນຢັດ ແລະເຄີຍເປັນຜູ້ເສີບອາຫານ ທີ່ຮ້ານອາຫານເມັກຊິໂກ ຢູ່ທີ່ລັດຖະສະພາສະ ຫະລັດກ່ອນຈະຖືກເລືອກເປັນສະມາຊິກສະພາຕ່ຳໃນປີ 1998 ທ່ານໄດ້ເປັນທານຄະນະ ກຳມະການເກັບພາສີ ທີ່ມີອິດທິພົນຂອງສະພາຕ່ຳ ໃນ ເດືອນມັງກອນປີນີ້ ທ່ານ Mitt Romney ທີ່ໄດ້ຖືກແຕ່ງຕັ້ງໃຫ້ເປັນຜູ້ສະໝັກປະທານາທິບໍດີຂອງພັກຣີພັບບລີ ກັນ ໄດ້ເລືອກເອົາທ່ານ Ryan ເປັນຜູ້ຮອງໃນການເລືອກຕັ້ງປີ 2012 ເວລາປະທານາທິບໍ ດີບາຣັກ ໂອບາມາ ຊະນະການເຂົ້າຮັບຕຳແໜ່ງ ເປັນສະໄໝທີສອງ ຂອງທ່ານ ທ່ານ Romney ແລະພັນລະຍາຂອງທ່ານ ກໍໄດ້ໄປມີໜ້າຢູ່ທີ່ສະພາແລະກໍໄດ້ຖ່າຍຮູບຮ່ວມກັບ ທ່ານ Ryan ຫລັງຈາກສະພາໄດ້ລົງຄະແນນສຽງແລ້ວ ການເລືອກຕັ້ງຢູ່ໃນສະພາຕ່ຳໄດ້ເປັນໄປດ້ວຍຄວາມລາບລື່ນດີ ຫລັງຈາກໄດ້ເກີດຄວາມ ວຸ້ນວາຍ ມາເປັນເວລານຶ່ງເດືອນ ໃນໝູ່ບັນດາສະມາຊິກ ຂອງພັກຣີພັບບລີກັນ ທີ່ກຳສຽງ ສ່ວນຫຼາຍຢູ່ໃນສະພານັ້ນ ທ່ານ Ryan ໄດ້ຮັບຄະແນນສຽງ ສະໜັບສະໜຸນ 236 ສຽງ ໂດຍມີສະພາຊິກພັກຣີພັບບລີກັນພຽງແຕ່ 10 ຄົນເທົ່ານັ້ນ ທີ່ປ່ອນບັດເອົາຄົນອື່ນ ຜູ້ນຳ ສຽງສ່ວນນ້ອຍໃນສະພາຕ່ຳທ່ານນາງ Nancy Pelosi ໄດ້ຮັບ 184 ສຽງຈາກສະພາຊິກ ພັກຂອງທ່ານນາງ ໂດຍມີສະມາຊິກຂອງພັກປ່ອນບັດເອົາຄົນອື່ນພຽງແຕ່ 2 ຄົນເທົ່ານັ້ນ ທ່ານນາງ Pelosi ໄດ້ເຮັດພິທີມອບໄມ້ຄ້ອນຂອງສະພາໃຫ້ແກ່ທ່ານ Ryan ທີ່ ໄດ້ເບິ່ງໄປ ຍັງສະມາຊິກສະພາຕ່ຳ 435 ທ່ານແລ້ວກໍກ່າວວ່າເບິ່ງຄືວ່າກັບປະຊາຊົນຊາວອາເມຣິກັນ ທັງມວນກຳລັງຢູ່ຕໍ່ໜ້າຂ້າພະເຈົ້າ